بیرلشمیش میللتلر تشکیلاتی، ایرانا، اعتیراضچیلارا قارشی شدت اویقولاماغا سون قویما چاغریسی ائتدی.
بیرلشمیش میللتلر تشکیلاتینین ژنو اوفیسینده گئچیریله‌ن هفته‌لیک مطبوعات کنفرانسین‌دا چیخیش ائد‌ن بیرلشمیش میللتلر تشکیلاتی اینسان حاقلاری یوکسک کمیسرلیگی سؤزچوسو راوینا شامداسانی، اؤلکه‌ده باش وئره‌ن اعتراضلارلا باغلی سون حادثه‌لری دگرلندیردی.
گوونلیک گوجلرینین اعتراضچیلارا قارشی گئرچک مرمیدن ایستیفاده ائتمه‌سی نتیجه‌سینده ۲۳ اوشاغین حیاتینی ایتیردیگی بیلگیسین پایلاشان شامداسانی، بعضی اوخوللارا باسقین ائدیلدیگینی، اؤیرنجیلرین گؤزآلتینا آلیندیغینی سؤیله‌دی.
اینسان حاقلاری سؤزلشمه‌لری چرچیوه‌سینده ایرانلی مسئوللارین، اؤلکه‌ده‌کی اوشاقلارین حاقلارینی هر شرایط‌ده قوروماقلا مسئول اولدوغونو خاطیرلادان شامداسانی، دینج گؤستری و سؤز اؤزگورلوگو حاقینا دا و سایغی دویولماسی ضرورتینی دیله گتیردی.
شامداسانی، سون اعتراضلاردا آرالاریندا قورولوش نماینده‌لری، حقوقچو، صنعتچی و ژورنالیستلرین اولدوغو ان آز ۹۰ نفرین گؤزآلتینا آلیندیغینی بیلدیردی.
تهران‌دا اعتراضچیلارین توتولدوغو اوین حبس‌خاناسین‌دا باش وئره‌ن یانغین‌دا ان آز ۸ محکومون حیاتینی ایتیردیگینی، ۶۱ نفرین ایسه یارالاندیغینی بیلدیره‌ن شامداسانی حادثه زامانی چوخ ساییدا محکومون پلیس زوراکیلیغینا معروض قالدیغینی دا ایفاده ائتدی.
